এখানেই চমক শেষ নয়। নরেন্দ্রপুর এলাচি রামচন্দ্রপুর মিলন সংঘ আরও অনেক কিছু সাজিয়ে রেখেছে পুজো দর্শনার্থীদের জন্য। যেমন আস্ত এই পৃথিবীর পেট-চিরে ভিতরে ঢুকলেই দেখা মিলবে এক অনিনন্দ্য সুন্দর প্রকৃতির। যেখানে খেলা করে লতা-পাতা আর গাছেরা। নাচের ছন্দে বয়ে যায় নীল স্বচ্ছ জল। এহেন এক প্রকৃতির মাথায় থাকা নীল-আকাশে গাভির মতো ভেসে বেড়়ায় মেঘ। কল-কোলাহল আর কিচিরমিচির আওয়াজে চারিদিক মুখরিত করে তোলে পাখির দল। আর এমন এক প্রকৃতির মাঝে অধিষ্ঠাত্রী হয়েছেন মা-দুর্গা।